சுகாதாரம் மற்றும் குடும்ப நலத்துறை அமைச்சகம்
மருத்துவக் கல்வி பற்றிய புதிய தகவல்
2014-க்கு முன்பு 387 ஆக இருந்த மருத்துவக் கல்லூரிகளின் எண்ணிக்கை 2023-ல் 704 ஆக 82% உயர்வு
2014-க்கு முன்பு 51,348 ஆக இருந்த எம்பிபிஎஸ் இடங்கள் இன்று 1,07,948 ஆக 110% அதிகரிப்பு
2014-க்கு முன்பு 31,185 ஆக இருந்த முதுநிலை இடங்கள் தற்போது 67,802 ஆக 117% அதிகரிப்பு
மத்திய அரசு, மருத்துவக் கல்லூரிகளின் எண்ணிக்கையையும், அதைத் தொடர்ந்து எம்.பி.பி.எஸ் இடங்களையும் அதிகரித்துள்ளது. 2014-ம் ஆண்டுக்கு முன்பு 387 ஆக இருந்த மருத்துவக் கல்லூரிகளின் எண்ணிக்கை தற்போது 704 ஆக உயர்ந்துள்ளது. மேலும், 2014-ம் ஆண்டுக்கு முன்பு 51,348 ஆக இருந்த எம்பிபிஎஸ் இடங்கள் தற்போது 1,07,948 ஆகவும், முதுநிலை இடங்கள் 2014-க்கு முன்பு 31,185-ல் இருந்து தற்போது 67,802 ஆகவும் 117 சதவீதம் அதிகரித்துள்ளது.
தமிழ்நாட்டில் 2017-18ல் 49 கல்லூரிகளில் 6850 இடங்கள் இருந்தன. 2022-23ல் இது 71 மற்றும் 10825 ஆக உயர்ந்தது. 2023-24ல் 74 மற்றும் 11600 ஆக அதிகரித்துள்ளது.
புதுச்சேரியில் உள்ள 9 கல்லூரிகளில் முறையே 1350, 1630, 1830 இடங்கள் என்ற வகையில் அதிகரித்துள்ளன.
மத்திய சுகாதாரம் மற்றும் குடும்ப நல அமைச்சகம், வடகிழக்கு மற்றும் சிறப்புப் பிரிவு மாநிலங்களுக்கு 90:10 என்ற விகிதத்திலும், மற்றவர்களுக்கு 60:40 என்ற விகிதத்திலும் நிதிப் பகிர்வுடன், அரசு அல்லது தனியார் மருத்துவக் கல்லூரிகள் இல்லாத பின்தங்கிய பகுதிகள் மற்றும் ஆர்வமுள்ள மாவட்டங்களுக்கு முன்னுரிமை அளித்து, 'ஏற்கனவே உள்ள மாவட்ட / பரிந்துரை மருத்துவமனைகளுடன் இணைக்கப்பட்ட புதிய மருத்துவக் கல்லூரிகளை நிறுவுவதற்கான' மத்திய நிதியுதவி திட்டத்தை  நிர்வகிக்கிறது. இத்திட்டத்தின் கீழ் 3 கட்டங்களாக மொத்தம் 157 அரசு மருத்துவக் கல்லூரிகளுக்கு ஒப்புதல் அளிக்கப்பட்டுள்ளது. இத்திட்டத்தின் கீழ் கடந்த 5 ஆண்டுகளில் 101 மருத்துவக் கல்லூரிகளுக்கு அனுமதி வழங்கப்பட்டுள்ளது.
நாட்டில் மருத்துவக் கல்வியை குறைந்த விலையில் வழங்குவதற்காக, தேசிய மருத்துவ ஆணையம்  சட்டம், 2019, இந்த சட்டத்தின் விதிகளின் கீழ் நிர்வகிக்கப்படும் தனியார் மருத்துவ நிறுவனங்கள் மற்றும் நிகர்நிலை பல்கலைக்கழகங்களில் ஐம்பது சதவீத  இடங்கள் தொடர்பாக கட்டணம் மற்றும் பிற அனைத்து கட்டணங்களையும் தீர்மானிப்பதற்கான வழிகாட்டுதல்களை உருவாக்க வழிவகுக்கிறது. என்.எம்.சி வழிகாட்டுதல்களை வடிவமைத்துள்ளது மற்றும் அவை 03.02.2022 அன்று வெளியிடப்பட்டன.
மாவட்ட/ பரிந்துரை மருத்துவமனைகளை தரம் உயர்த்தி புதிய மருத்துவக் கல்லூரிகளை அமைப்பதற்கான மத்திய அரசின் நிதியுதவித் திட்டத்தின் கீழ் 157 புதிய மருத்துவக் கல்லூரிகளுக்கு ஒப்புதல் அளிக்கப்பட்டுள்ளது, அவற்றில் 107 ஏற்கனவே செயல்பட்டு வருகின்றன.
பி.எம்.எஸ்.எஸ்.ஒய் திட்டத்தின் "சூப்பர் ஸ்பெஷாலிட்டி பிளாக்குகள் கட்டுவதன் மூலம் அரசு மருத்துவக் கல்லூரிகளை மேம்படுத்துதல்" திட்டத்தின் கீழ், மொத்தம் 75 திட்டங்களுக்கு ஒப்புதல் அளிக்கப்பட்டுள்ளது, அவற்றில் 62 திட்டங்கள் முடிக்கப்பட்டுள்ளன.
புதிய எய்ம்ஸ் மருத்துவமனை அமைப்பதற்கான மத்திய அரசின் திட்டத்தின் கீழ், 22 எய்ம்ஸ் மருத்துவமனைகளுக்கு ஒப்புதல் அளிக்கப்பட்டுள்ளது. இவற்றில் 19 இடங்களில் இளங்கலை படிப்புகள் தொடங்கப்பட்டுள்ளன.
மருத்துவக் கல்லூரி அமைப்பதற்கான விதிமுறைகளில் ஆசிரியர்கள், பணியாளர்கள், படுக்கை வசதிகள் மற்றும் பிற உள்கட்டமைப்புகளின் அடிப்படையில் தளர்வு செய்யப்பட்டுள்ளது.
ஆசிரியர் பற்றாக்குறையை நிவர்த்தி செய்வதற்காக ஆசிரியர் பணி நியமனத்திற்கு டி.என்.பி தகுதி அங்கீகரிக்கப்பட்டுள்ளது.
மருத்துவக் கல்லூரிகளில் ஆசிரியர்கள்/ டீன்/ முதல்வர்/ இயக்குநர் பணியிடங்களில் 70 வயது வரை பணி நியமனம்/ நீட்டிப்பு/ மறு நியமனம் ஆகியவற்றுக்கான வயது வரம்பை உயர்த்த வேண்டும்.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
---
ANU/AP/PKV/KPG
(Visitor Counter : 63